OGLEJTE SI FILMČEK: https://youtu.be/1FbueWHc9lc

*Tu je prevod besedila. Kar je podčrtano, je izpisano na ekranu.*

**Od rojstva slep**

Slep sem bil, a zdaj vidim!

»Učitelj, kdo je grešil, on ali njegovi starši, da se je rodil slep?«

»Ne on ne njegovi starši! A tako je, da se v njem razodenejo vsa Božja dela. Delati moram dela Njega, ki me je poslal, dokler je dan. A pride noč, ko nihče ne bo mogel delati. Dokler sem na svetu, sem Luč sveta… Sedaj pojdi in se umij v vodnjaku Siloa.«

»Ali ni to tisti, ki je posedal in beračil?«

»On je!«

»Ne, podoben mu je.«

»Jaz sem.«

»Kako so se ti oči odprle?«

»Tisti človek, ki se imenuje Jezus, je naredil blato, mi z njim pomazal oči in rekel: ‘Pojdi v Siloo in se umij.’ Šel sem tja, se umil in spregledal.«

»Kje je tisti?«

»Ne vem.«

»Kako si spregledal?«

»Blata mi je dal na oči, nato sem se umil in vidim.«

»Ta človek ni od Boga, ker ne spoštuje sobote.«

»Kako bi grešnik mogel delati takšna znamenja?«

»In ti, kaj ti praviš o njem, ker ti je oči odprl?«

»Prerok je.«

»Pokličite njegove starše! … Je to vaš sin, o katerem pravite, da se je rodil slep? Kako, da zdaj vidi?«

»Veva, da je to najin sin in da se je rodil slep. Kako to, da zdaj vidi, pa ne veva, in kdo mu je odprl oči, midva ne veva… Dovolj je star. Sam naj govori.«

… »Daj čas Bogu! Mi vemo, da je ta človek, Jezus, grešnik«

»Če je grešnik, ne vem. Eno pa vem, da sem bil slep in zdaj vidim.«

»Kaj ti je storil? Kako ti je odprl oči«

»Povedal sem vam že, pa niste poslušali. Čemu hočete znova slišati? Bi mar tudi vi radi postali njegovi učenci?«

»Ti si njegov učenec, mi pa smo Mojzesovi učenci. Mi vemo, da je Mojzesu govoril Bog, o tem pa ne vemo, od kod je.«

»To je res čudno, da ne veste, od kod je, meni pa je odprl oči. Bog ne usliši grešnikov. Kdor pa Boga časti in uresničuje njegovo voljo, tega usliši. Od vekomaj se ni slišalo, da bi kdo od rojstva slepemu odprl oči. Če ta ne bi bil od Boga, ne bi mogel ničesar storiti.«

… »Ves si rojen v grehih, pa nas boš učil?«

Jezus je slišal, da so ga vrgli ven. Našel ga je in mu rekel: »Veruješ v Sina človekovega?

In ta je odgovoril: »«Kdo je to, Gospod, da bi veroval vanj?«

Jezus mu je rekel: »«Videl si ga; ta, ki govori s teboj, ta je.«

Tedaj je dejal: »Verujem, Gospod,« in se je pred njim poklonil do tal.